
Solitea dokončila akvizíciu spoločnosti Mainstream a napĺňa svoju víziu stať sa najväčším regionálnym partnerom spoločnosti Microsoft
Praha, 19. júla 2021 – Solitea získala 100 % podiel v spoločnosti Mainstream Technologies, s.r.o. a jej materskej spoločnosti Powerstream, a.s. Tieto podniky sa počas svojho pätnásťročného pôsobenia na českom trhu stali v danom segmente najvýznamnejšími partnermi globálnej technologickej spoločnosti Microsoft. Pre Soliteu ide v poradí už o siedmu akvizíciu významného partnera Microsoftu.
„Microsoft je pre nás v súčasnosti najvýznamnejším partnerom v segmente riešení pre veľké spoločnosti. Máme ambície stať sa lídrom cloudovej transformácie na českom trhu a zároveň sa chceme čoraz viac zapájať do realizácií medzinárodných projektov. Naším cieľom je zaujať pozíciu vedúceho hráča aj v oblasti ucelených riešení na ochranu, vizualizáciu a správu IT bezpečnosti. Práve akvizícia spoločnosti Mainstream nám túto víziu umožní naplniť.“ hovorí Martin Cígler, predseda predstavenstva Solitey
V oblasti strednej a východnej Európy patrí Solitea medzi najväčších dodávateľov účtovných a podnikových informačných systémov (ERP) určených pre komerčný segment a neziskové organizácie. V Česku je spoločnosť lídrom na trhu pokladničných systémov a jej cloudové služby používajú státisíce zákazníkov. Solitea tiež ponúka kompletný outsourcing miezd na kľúč – v Česku ide napríklad o riešení eRecept, vo Fínsku zase o implementáciu systému pre fínsku colnú správu TULLI.
„Po 15 úspešných rokoch na trhu sme hľadali nové príležitosti k rozvoju nášho biznisu. Spojenie so silnou skupinou Solitea nám vďaka obchodným synergiám pomôže akcelerovať a v nasledujúcich 2 rokoch vyrásť až trojnásobne. Firemná kultúra Solitey, jej prístup k zákazníkom aj zamestnancom je veľmi blízky tomu nášmu. Spojenie bude preto pre všetkých plynulé,“ dopĺňa k akvizícii Ladislav Šolc, managing partner spoločnosti Mainstream Technologies, s.r.o. Súčasný výkonný manažment Mainstream Technologies bude spoločnosť riadiť aj naďalej a nezmení sa ani odbor činnosti organizácie. Zamestnancom, obchodným partnerom a zákazníkom tak akvizícia neprinesie žiadne zmeny. Cena akvizície je neverejná a transakcia podlieha schváleniu Úradom na ochranu hospodárskej súťaže (ÚOHS).
O Mainstream Technologies
Spoločnosť Mainstream Technologies je TOP partnerom technologických lídrov Microsoft a Fortinet, zamestnáva desiatky špičkových odborníkov a disponuje najvyššími certifikáciami v odbore. Obrat spoločnosti v tomto roku atakuje hranicu 300 mil. Kč. Mainstream už viac než 15 rokov poskytuje konzultačné služby a podporu veľkým aj stredným spoločnostiam a organizáciám na území Českej republiky. Portfólio služieb je zamerané od poradenstva v oblasti komunikácie a spolupráce cez pomoc s digitálnou transformáciou a adopciou až po návrhy a realizáciu hybridnej cloudovej infraštruktúry. Samostatnou špecializáciou je potom kybernetická bezpečnosť od hodnotenia až po implementáciu bezpečnostných riešení využívajúcich umelú inteligenciu. Silný tím poskytujúci služby a podporu v režime 24 x 7 umožňuje dodávať kompletné služby systémového integrátora. Viac na www.mainstream.cz.  
O Solitei
Solitea, a.s. patrí medzi veľkých európskych dodávateľov ICT riešení. Spoločnosť má viac ako 1000 zamestnancov zo siedmich krajín sveta a v rámci európskeho regiónu poskytuje služby vyše 260 000 zákazníkom v 15 krajinách. Tento rok holding očakáva výnosy presahujúce 2,5 miliardy korún a dlhodobo patrí k najrýchlejšie rastúcim IT spoločnostiam v regióne. V posledných štyroch rokoch uskutočnila Solitea rad významných akvizícií IT spoločností v Českej republike a Slovenskej republike (Altus software, Aquasoft, Axiom, BI Experts, CDL SYSTEM, Cígler software, Clever Decision, D3Soft, Dotykačka, Dynamica, GEMMA Systems, J.K.R., Smart software, Vema, WBI), v Rakúsku (JET ERP) a na Balkáne (Billans, MIT Informatika, SAOP). Solitea dlhodobo posilňuje svoju pozíciu významného európskeho dodávateľa informačných technológií pre komerčné subjekty aj štátnu správu. Viac na www.solitea.com. 
Ďalšie informácie vám poskytne:
Solitea: Michaela Raffayová, michaela.raffayova@solitea.sk, +421 948 939 342

